ການຫາສຽງຍາດເອົາບ່ອນນັ່ງ ສະພາຕໍ່າໃນຄາລີຟໍເນຍ ກໍາລັງດຸເດືອດ
ການແຂ່ງຂັນຍາດບ່ອນນັ່ງໃນສະພາຕໍ່າ ທີ່ຄາລີຟໍເນຍ ລະຫວ່າງທ່ານນາງ Sanchez ຈາກພັກເດໂມແຄຣັທ ກັບທ່ານ Van Tran ຈາກພັກຣີພັບບລິກັນ ກໍາລັງດຸເດືອດ.
ນຶ່ງໃນການແຂ່ງຂັນຍາດເອົາບ່ອນນັ່ງໃນສະພາຕໍ່າທີ່ກໍາລັງ ດໍາເນີນໄປຢ່າງດຸເດືອດທີ່ສຸດ ແມ່ນໃນລະຫວ່າງທ່ານນາງ Loretta Sanchez ເຊື້ອສາຍ Mexico ສະມາຊິກສະພາ ຕໍ່າ ສັງກັດພັກ Democrat ທີ່ສະມັກເລືອກຕັ້ງໃໝ່ ກັບທ່ານ Van Tran ຄົນອາເມຣິກັນ ເຊື້ອສາຍຫວຽດນາມ ສັງກັດພັກ Republican ທີ່ພະຍາຍາມ ຈະຍາດເອົາບ່ອນນັ່ງຂອງ ທ່ານນາງ Sanchez ຜູ້ສະໝັກເລືອກຕັ້ງທັງສອງ ຕ່າງພາກັນຫາສຽງສະໜັບສະໜຸນຈາກ ປະຊາຄົມຂອງຕົນ ໃນຂະນະດຽວກັນກໍຊອກຫາສຽງສະໜັບສະໜຸນຈາກພວກຜູ້ປ່ອນບັດ ເລືອກຕັ້ງອື່ນໆ ພວກອາສາສະໜັກໃນລັດຄາລີຟໍເນຍແລະລັດອື່ນໆໃນພາກ ຕາເວັນຕົກຂອງສະຫະລັດ ໄດ້ພາກັນອອກໄປຈົດທະບຽນ ພວກຜູ້ມີສິດປ່ອນບັດເລືອກຕັ້ງເຊື້ອສາຍ Hispanic ທີ່ ປາກພາສາສະເປນຫລື Portugal ກ່ອນມື້ປ່ອນບັດ ເລືອກຕັ້ງ ກຸ່ມອາສາສະໝັກກຸ່ມນີ້ ຊື່ວ່າ Voto Latino ຊຶ່ງບໍ່ສັງກັດ ພັກການເມືອງໃດ, ແຕ່ພວກພັກການເມືອງຕ່າງໆກໍາລັງ ພະຍາຍາມຢ່າງໜັກເພື່ອດຶງດູດເອົາພວກຈົດທະບຽນເລືອກ ຕັ້ງໃໝ່ນີ້ ໃນເຂດ Orange County ລັດຄາລີຟໍເນຍ ສະມາຊິກ ສະພາຕໍ່າສັງກັດພັກ Democrat ໃນປັດຈຸບັນ ກໍຄືທ່ານ ນາງ Loretta Sanchez ຢາກລະດົມເອົາພວກປ່ອນ ບັດເຊື້ອສາຍ Hispanic ເຫລົ່ານີ້ ໃນເວລາດຽວກັນ ກໍເຂົ້າຫາພວກຜູ້ເລືອກຕັ້ງຊົນຊາດອື່ນໆ ພວກຊາວ Hispanic ສ່ວນຫລາຍໃນລັດຄາລີຟໍເນຍ ພາກັນລົງ ທະບຽນສັງກັດພັກ Democrat ແລະທ່ານນາງ Sanchez ກໍເປັນລູກສາວຂອງອົບ ພະຍົບມາຈາກປະເທດເມັກຊິໂກ ພວກHispanic ແມ່ນເປັນພົນລະເມືອງກຸ່ມໃຫຍ່ ໃນເຂດເລືອກຕັ້ງຂອງທ່ານນາງ ແຕ່ການສໍາຫລວດຫາງສຽງປະຊາຊົນ ແນະໃຫ້ຮູ້ ວ່າ ພວກHispanic ເຫລົ່ານີ້ຫລາຍຄົນ ຈະບໍ່ພາກັນອອກໄປປ່ອນບັດໃນວັນເລືອກ ຕັ້ງ ຍ້ອນບໍ່ມີກໍາລັງໃຈນໍາສະພາວະເສດຖະກິດບໍ່ດີ ແລະ ຄວາມລົ້ມແຫລວຂອງລັດ ຖະບານກຸງວໍຊິງຕັນ ໃນການແກ້ໄຂເລື້ອງການປະຕິຮູບກົດໝາຍຄົນເຂົ້າເມືອງນັ້ນ ທ່ານນາງ Sanchez ໄດ້ຮັບການສະນັບສະໜູນຊຸກຍູ້ໃນການໂຮມຊຸມນຸມຫວ່າງໄວໆມາ ນີ້ ຈາກອະດີດປະທານາທິບໍດີບິລ ຄລິນຕັນ ທີ່ໄດ້ຕັ້ງຄໍາຖາມຂຶ້ນມາວ່າ ຜູ້ສະໝັກແຂ່ງຂັນ ຄົນໃດດີທີ່ສຸດ ສໍາລັບເຂດເລືອກຕັ້ງລັດຖະສະພາເຂດທີ 47 ຂອງລັດຄາລີຟໍເນຍ ຊຶ່ງທ່ານ ຄລິນຕັນກ່າວວ່າ ບໍ່ວ່າທ່ານຈະຖາມຜູ້ໃດ ກໍໄດ້ຮັບຄໍາຕອບອັນດຽວກັນໝົດ: ທ່ານນາງ Sanchez  ເປັນສະມາຊິກສະພາຕໍ່າມາໄດ້ 7 ສະໄໝແລ້ວ ແຕ່ເວລານີ້ກໍາລັງ ຕົກຢູ່ໃນສະພາບການແຂ່ງຂັນທີ່ສູສີກັນຫລາຍທີ່ສຸດກັບ ທ່ານ Van Tran ອົບພະຍົບ ຫວຽດນາມ ຊຶ່ງໄດ້ຮັບຄວາມຊ່ອຍເຫລືອຈາກພວກສະມາຊິກພັກ Republican ທີ່ມີຊື່ສຽງ ຮວມທັງອະດີດຜູ້ວ່າການລັດອາລາສກາ ແລະ ເຄີຍສະໝັກເປັນຮອງ ປະທານາທິບໍດີຄື ທ່ານນາງ Sarah Palin ນັ້ນນໍາ ທ່ານ Tran ເກີດຢູ່ຫວຽດນາມແລະໄດ້ຮັບການສະໜັບສະໜຸນຢ່າງກວ້າງຂວາງ ຈາກປະຊາ ຄົມຊາວອາເມຣິກັນເຊື້ອສາຍຫວຽດນາມແລະຈາກພວກສະມາຊິກພັກ Republican ອື່ນໆ ນາງ Vivian Le ນັກຮຽນມັດທະຍົມປາຍ ຫລືໄຮສະກູລ ໄດ້ອາສາສະໝັກໂຄສະນາຫາ ສຽງໃຫ້ທ່ານ Tran ນາງເວົ້າວ່າ: ເຂດ Orange County ໄດ້ປະສົບກັບການປ່ຽນແປງໃນດ້ານປະຊາກອນ ໃນຫວ່າງບໍ່ເທົ່າ ໃດທົດສະວັດຜ່ານມານີ້ ແຕ່ກ່ອນນັ້ນ ເຂດດັ່ງກ່າວແມ່ນເປັນຖິ່ນ ຂອງພວກຫົວນິຍົມແນວ ທາງເດີມທີ່ສັງກັດພັກ Republican ແລະເປັນຄົນຜິວຂາວ ແຕ່ດຽວນີ້ ເຕັມໄປດ້ວຍພວກ ອົບພະຍົບ ໂດຍສະເພາະຊາວຫວຽດນາມທີ່ຫລັ່ງໄຫລເຂົ້າໄປຢູ່ເປັນຈໍານວນຫລວງຫລາຍ ແລະພາກັນຈັດຕັ້ງທຸລະກິດຮ້ານຄ້າຮ້ານຂາຍຂຶ້ນ ຈົນກາຍເປັນຄຸ້ມຫວຽດນາມ ທີ່ເອີ້ນກັນ ວ່າ Little Saigon ຫລືເມືອງໄຊງ່ອນນ້ອຍນັ້ນ ແລະສູ່ມື້ນີ້ ໃນບາງຫົວເມືອງ ຮວມທັງຫົວ ເມືອງໃຫຍ່ທີ່ສຸດ ຄື Santa Ana ນັ້ນ ປະຊາຊົນສ່ວນໃຫຍ່ແມ່ນເປັນຄົນມາຈາກເຂດອະ ເມຣິກາລາຕິນ ທ່ານ Tran ກ່າວວ່າ ທ່ານເຂົ້າໃຈທັງສອງກຸ່ມນີ້ດີ: ສ່ວນທ່ານນາງ Sanchez ສັງກັດພັກ Democrat ນັ້ນກ່າວວ່າ ທ່ານນາງດຶງດູດເອົາຜູ້ ປ່ອນບັດເລືອກຕັ້ງ ກໍຍ້ອນປະວັດແລະຜົນງານຂອງທ່ານນາງຢູ່ໃນສະພາຕໍ່າ ຊຶ່ງທ່ານ ນາງ Sanchez ກ່າວຕໍ່ໄປວ່າ: ຊາຍຫວຽດນາມ 2 ຄົນທີ່ໄປຮ່ວມການໂຮມຊຸມນຸມສະໜັບສະໜູນທ່ານນາງ Sanchez ກ່າວວ່າ ເຂົາເຈົ້າບໍ່ປ່ອນບັດໄປຕາມເຊື້ອສາຍຂອງເຂົາເຈົ້າ ນາຍ Thiet Nguyen ຊຶ່ງ ເປັນອົບພະຍົບຫວຽດນາມກ່າວວ່າ ລາວແລະເພື່ອນຂອງລາວ ພາກັນເບິ່ງທ່າທີແລະແນວ ຄິດຂອງຜູ້ສະມັກ ກ່ຽວກັບບັນຫາຕ່າງໆ ຫລາຍກ່ວາເລື້ອງເຊື້ອຊາດ ຜິວພັນ ເພາະວ່າ ພວກລາວເປັນຄົນອາເມຣິກັນແລ້ວ ນາຍ Thiet Nguyen ຍັງກ່າວຕື່ມວ່າ ລາວມີຄວາມປະທັບໃຈກັບວຽກງານທີ່ທ່ານ ນາງ Sanchez ໄດ້ເຮັດມາສໍາລັບເຂດເລືອກຕັ້ງ ຂອງທ່ານນາງ ແລະການສະໜັບສະໜຸນສິດທິ ມະນຸດໃນຫວຽດນາມນັ້ນ ທັງສອງພັກຕ່າງເວົ້າວ່າ ໃນເວລາທີ່ຄວາມເປັນຫ່ວງຂອງຜູ້ ປ່ອນບັດເລືອກຕັ້ງ ມີຢູ່ໃນລະດັບສູງກ່ຽວກັບຫລາຍໆບັນຫານັ້ນ ເຂົາເຈົ້າຕ້ອງໄດ້ລະດົມ ເອົາຜູ້ປ່ອນບັດເພື່ອໃຫ້ໄດ້ຮັບໄຊຊະນະ ແລະກໍ່ໃຫ້ເກີດ ຄວາມກະຕືລືລົ້ນຢ່າງເຕັມທີ່ ໃນ ຊ່ວງເວລາທີ່ຍັງເຫລືອບໍ່ເທົ່າໃດມື້ ກ່ອນວັນເລືອກຕັ້ງ ໃນວັນທີ 2 ພະຈິກ ເດືອນໜ້ານີ້